**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԵՐԵՎԱՆՅԱՆ ՓՈՂՈՑԻ ԹԻՎ 1/100/2 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ԿՈՐՅՈՒՆ ԱՆԴՐԵԱՍՅԱՆԻՆ ԸՆԴԼԱՅՆՄԱՆ ՆՊԱՏԱԿՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 2-րդ ենթակետի պահանջներին համապատասխան։
 Կորյուն Անդրեասյանը իրեն սեփականության իրավունքով պատկանող Աբովյան քաղաքի Երևանյան փողոցի թիվ 1/102 հողամասում ունի սպասարկման օբյեկտ, որը ցանկանում է իր բիզնեսի զարգացման նպատակով ընդլայնել։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի Երևանյան փողոցի թիվ 1/100/2 հասցեում գտվող 29.3 քառակուսի մետր մակերեսով հողամասը սահմանակից է ընդլայնվող օբյեկտին, ինչպես նաև Աբովյան քաղաքի Երևանյան փողոցի թիվ 1/100/1 հողամասին, որը սեփականության իրավունքով նույնպես պատկանում է Կորյուն Անդրեասյանին։ Օտարվող հողամասը իր դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, կարող է օգտագործվել բացառապես ընդլայնվող հողամասի վրա գտնվող շենքի կամ շինության սպասարկման կամ դրանց վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով, ինչպես նաև հողամասը արտաքին պարագծով՝ 60 տոկոսից ավել չափով, պարփակված է ընդլայնվող հողամասով և Կորյուն Անդրեասյանին սեփականության իրավունքով պատկանող Աբովյան քաղաքի Երևանյան փողոցի թիվ 1/100/1 հողամասով:
 Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։
 «Աբովյան համայնքի սեփականություն հանդիսացող Երեվանյան փողոցի թիվ 1/100/2 հասցեում գտնվող հողամասը Կորյուն Անդրեասյանին ընդլայնման նպատակով ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին, որոշման ընդունման անհրաժեշտություն։

 **ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**